Mugerwa yagattiddwa ne munne Bernice Kebirungi ku Lwokutaano nga 19 May, 2017 ku Kkanisa ya St. Stephen’s e Kisugu ng'omukolo gwakoleddwa omulabirizi w'e Namirembe, Rt. Rev Wilberforce Kityo Luwalira oluvannyuma ne basembeza abagenyi baabwe ku International Hotel e Muyenga.
Wabula nga waakayita ennaku nnya, kyewuunyisizza abapoliisi banne okumulaba ng’akomyewo mu ofiisi okukola wadde nga abadde waakumala omwezi mulamba mu 'hanemuunu!.
Omu ku bapoliisi atuwadde olugambo luno atutegeezezza nti Mugerwa yabagambye talina kyamaanyi ky’akola mu hanemuunu era nti ye ayagala nnyo okukola ssente okusinga okubeera awaka.
Embaga ya Mugerwa yamazeewo obukadde obusoba mu 100. Omugagga Godfrey Kirumira ye yabadde ssentebe w’omukolo gw’embaga eyeetabiddwaako n’abagagga ba Kwagalana abalala.
lug_Latn lug_Latn lug_Latn lug_Latn